Wimbledon 2023 | হারের পর বাবার চোখে জল, জকোভিচকে সামলাতে ছেলেদের মুখে হাসি

লন্ডন: সাফল্যের স্বাদ আস্বাদন করতে নোভাক জকোভিচকে (Novak Djokovic) সকলেই দেখেছেন। উইম্বলডন (Wimbledon)  জেতার পর প্রতি বার কোর্টের কিছুটা ঘাস ছিঁড়ে মুখে দিতেন ডিফেন্ডিং চ্যাম্পিয়ন জকোভিচ। তবে ২০২৩ সালের উইম্বলডন ফাইনালের পর সেই চেনা ছবি দেখতে পেলেন না দর্শকরা। বরং হারের পর কান্নায় ভেঙে পড়তে দেখা গেল সার্বিয়ান টেনিস তারকাকে। ফেডারার (Roger Federer)  পরবর্তী যুগে “জাকার” ঘাসের কোর্ট সেরা টেনিস খেলায়াড়। তার পরেও ঘাসের মাটিতে উইম্বলডনের ফাইনালে হারতে হল জকোভিচকে।

হারের পর সার্বিয়ার তারকা টেনিস খেলোয়াড়  স্পেনের উদীয়মান কার্লোস আলকারাজকে (Carlos Alcaraz)  অকপটে বলে দিলেন, “ক্লে-কোর্ট কিংবা হার্ড কোর্টে তোমার বিরুদ্ধে সমস্যা তৈরি হবে ভেবেছিলাম। তবে তুমি তো ঘাসের কোর্টেও নিজেকে দারুণ ভাবে মানিয়ে নিয়েছো। আমার লড়াই পরবর্তীকালের জন্য আরও কিছুটা বাড়ল। তুমি এতও তাড়াতাড়ি ঘাসের কোর্টের সঙ্গে মানিয়ে নেবে সেটা ভাবতে পারিনি আমি।” জোকোভিচ কথা দিয়েছেন, তিনি আরও শক্তিশালী হয়ে ফিরবেন টেনিস কোর্টে। যদিও এরপরই নিজেকে আর সামলে রাখতে পারেন নি তিনি। ছেলের দিকে তাকিয়ে কান্না ভেঙে পড়েন বাবা নোভাক জকোভিচ।

আরও পড়ুন: Rahul Dravid | দ্রাবিড় নন, আয়ারল্যান্ড সফরে ভারতের হেড স্যার কে?

সঞ্চালক যখন জকোভিচকে তাঁর পরিবারের বিষয় জিজ্ঞাসা করেন, দর্শকাসনে তাকিয়ে তিনি বলেন,  “ওখানে বসে রয়েছে আমার ছেলে। সত্যিই দেখে খুব ভাল লাগছে, যে ওরা এখনও হাসছে।”  এই বিরল ঘটনা সাক্ষী থাকলেন টেনিস কোর্টের হাজার হাজার দর্শক। বাবা-ছেলের অটুট বন্ধন দেখে তাঁদের চোখে জল দেখা গেল এদিন। তবে হারের পরও সার্বিয়ার তারকা টেনিস খেলায়াড়ের মুখে ফিরে আসার কথা শুনে আপ্লুত হলেন তাঁর ভক্তরা। হাততালি দিয়ে নোভাকের সিদ্ধান্তকে সাধুবাদ জানালেন সমর্থকরা।

প্রসঙ্গত, আলকারাজ সবথেক বড় প্রশংসা করলেন জকোভিচই। তিনি জানিয়েছেন, নাদাল, ফেডেরার এবং তাঁর নিজের দক্ষতার সমাহার রয়েছে আলকারাজের মধ্যে। জকোভিচ এও বলেন, “সত্যি বলতে, আমি আলকারাজের মতো কারও বিরুদ্ধে আজ পর্যন্ত খেলিনি। রজার এবং রাফার অবশ্যই কিছু নিজস্ব শক্তি এবং দুর্বলতা ছিল, কিন্তু কার্লোস খুব কমপ্লিট খেলোয়াড়। পরিস্থিতির সঙ্গে মানিয়ে নেওয়ার অদ্ভুত ক্ষমতা রয়েছে যা বহু দূর দৌড়নোর এবং সফল কেরিয়ারের চাবিকাঠি।