চোটের জেরে বসে গেলেন জোকোভিচ, ফাইনালে জেরেভ

ওয়েব ডেস্ক: রেকর্ড ২৫তম গ্র্যান্ড স্ল্যাম জেতার হাতছানি ছিল নোভাক জোকোভিচের (Novak Djokovic) সামনে। কিন্তু অস্ট্রেলিয়ান ওপেনে (Australian Open 2025) সেই লক্ষ্যপূরণ হল না। ফাইনালে ওঠার পথে বাধা হয়ে দাঁড়াল চোট। শুক্রবার সকালে রড লেভার এরিনায় জার্মানির আলেকজান্ডার জেরেভের (Alexander Zverev) মুখোমুখি হয়েছিলেন জোকোভিচ। প্রথম সেটে ধুন্ধুমার লড়াইয়ের পর টাইব্রেকারে ৭-৫ ফলে জেতেন জেরেভ। এরপরেই সার্বিয়ান টেনিস তারকা জানিয়ে দেন, তিনি আর খেলতে পারবেন না, ফলে জেরেভ ফাইনালে উঠে যান।

আরও পড়ুন: দাম্পত্যের ইতি! বিচ্ছেদের পথে ভারতের প্রাক্তন ক্রিকেটার বীরেন্দ্র সেহবাগ

টেনিস সার্কিটে ‘জোকার’ নামে খ্যাত জোকোভিচ অস্ট্রেলিয়ান ওপেনের সফলতম খেলোয়াড়। এই মরসুমেও খেতাব অন্যতম ফেভারিট ছিলেন তিনি। কোয়ার্টার ফাইনালে তৃতীয় বাছাই কার্লোস আলকারাজকে (Carlos Alcaraz) হারিয়ে দেন জোকার। কিন্তু ওই ম্যাচেই চোট পেয়েছিলেন তিনি, সেমিফাইনালে খেলা নিয়ে আশঙ্কার সৃষ্টি হয়েছিল। এদিন বা-পাঁয়ের মেডিক্যাল টেপ জড়িয়ে খেলতে নামেন ২৪টি গ্র্যান্ড স্ল্যামের মালিক। প্রথম সেটে ভালোই লড়াই করেন। কিন্তু সেট শেষ হওয়ার পরেই বুঝতে পারেন আর টানতে পারবেন না।

Not how we wanted your campaign to end, @djokernole.

Thank you for another wonderful Australian summer. Well played and best wishes for a speedy recovery.#AO2025 pic.twitter.com/d5VJ6YNBeN

— #AusOpen (@AustralianOpen) January 24, 2025

আজ ভারতীয় সময় দুপুর ২টোয় অন্য সেমিফাইনালে প্রথম বাছাই ইয়ানিক সিনারের (Jannik Sinner) প্রতিপক্ষ আমেরিকার বেন শেল্টন (Ben Shelton)। আশা করা যায় এটিপি র‍্যাঙ্কিংয়ে বিশ্বের এক নম্বর সিনারই ফাইনালে জেরেভের মুখোমুখি হবেন। অর্থাৎ এক নম্বরের সঙ্গে লড়াই হতে পারে দুই নম্বরের।